Tartusse tagasi jõudsid k6ps ja Triinu peale südaööd. Ees ootas järgmine seiklusterohke päev - laupäev, Schlagerfest-i (st. Webmedia suvepäevade) esimene päev Tartumaa Tervisespordikeskuses Elva külje all. Sinna läksid k6ps, Triinu, Mia ja Pia kõik koos. Sedamööda, kuidas päike kõrgemale taevasse kerkis, tõusis ka kuumus ja muutus peagi üsna väljakannatamatuks. Õhus oli 33 kraadi sooja ning ei tuuleõhkugi. Algselt planeeritud saksapäraste kleitide asemel said tüdrukud selga  hoopis päevitusriided ning pähe niiskeks tehtud pearätikud. Sellises riietuses oli aga mõnus plärtsutada ja rulluda asfaldiplatsil veel järele jäänud lompides.